Tilbake

Tilbake (originaltittel: Возвращение el. Vozvrasjtsjenije) er en russisk dramafilm fra 2003 regissert av Andrej Zvjagintsev.

Den vant fem priser under filmfestivalen i Venezia, deriblant Gulløven. Den vant også publikumsprisen under Tromsø Internasjonale Filmfestival året etter, og ble nominert til Golden Globes for beste utenlandske film.

Filmen ble meget godt mottatt av anmelderne og har fått 95 % på Rotten Tomatoes.

 Handling 
I Russland bor Ivan og hans eldre bror Andrej sammen med sin mor og bestemor. Når de kommer hjem en dag blir de sjokkerte over å oppdage at faren deres har kommet tilbake etter et 12 års fravær. Kort tid senere reiser Ivan og Andrej på noe de tror skal være en enkel fisketur sammen med faren deres. Andrej er glad over å endelig bli gjenforent med faren sin. Men Ivan er bekymret for mannen som de bare kjenner fra et gammelt, falmet fotografi.

Men de får snart problemer på grunn av farens vanskelige og stadig mer brutale anstrengelser for å gjøre opp for det savnede 10-året. Ivan og Andrej blir blant annet skjelt ut, gransket og ignorert av mannen. Andrej ser ut til å se opp til faren sin, men Ivan er langt mer defensiv. Andrejs sterke behov for å knytte seg til en far han aldri har kjent, begynner også å distansere ham fra broren hans.

Rolleliste
 Andrej – Vladimir Garin
 Ivan (Vanja) – Ivan Dobronravov
 Far – Konstantin Lavronenko
 Mor – Natalja Vdovina
 Bestemor – Galina Popova

Referanser

 Eksterne lenker 

 Anmeldelse i VG

Kategori:Russiske dramafilmer
Kategori:Filmer fra 2003
Kategori:Russiskspråklige filmer
Kategori:Russiske road movies
Kategori:Guldbaggen for beste utenlandske film